CELEX: 32015D1068
Language: lv
Date: 2015-07-01 00:00:00
Title: Komisijas Īstenošanas lēmums (ES) 2015/1068 (2015. gada 1. jūlijs), ar ko groza Lēmumu 2002/994/EK par atsevišķiem aizsardzības pasākumiem attiecībā pret dzīvnieku izcelsmes produktiem, kas importēti no Ķīnas (izziņots ar dokumenta numuru C(2015) 4437) (Dokuments attiecas uz EEZ)

3.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 174/30
            
         KOMISIJAS ĪSTENOŠANAS LĒMUMS (ES) 2015/1068
   (2015. gada 1. jūlijs),
   ar ko groza Lēmumu 2002/994/EK par atsevišķiem aizsardzības pasākumiem attiecībā pret dzīvnieku izcelsmes produktiem, kas importēti no Ķīnas
   
      
         (izziņots ar dokumenta numuru C(2015) 4437)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 22. panta 6. punktu,
   tā kā:
   
               (1)
            
            
               Komisijas Lēmumu 2002/994/EK (2) piemēro attiecībā uz visiem dzīvnieku izcelsmes produktiem, ko importē no Ķīnas un kas paredzēti lietošanai pārtikā vai dzīvnieku barībā.
            
         
               (2)
            
            
               Saskaņā ar minētā lēmuma 2. panta 1. punktu dalībvalstis aizliedz šo produktu importēšanu. Lēmuma 2. panta 2. punktā ir paredzētas divas atkāpes no minētā aizlieguma.
            
         
               (3)
            
            
               Saskaņā ar Lēmuma 2002/994/EK 2. panta 2. punkta pirmo atkāpi dalībvalstis atļauj importēt minētā lēmuma pielikuma I daļā uzskaitītos produktus saskaņā ar īpašiem dzīvnieku un sabiedrības veselības nosacījumiem, kas piemērojami attiecīgajiem produktiem.
            
         
               (4)
            
            
               Saskaņā ar minētā lēmuma 2. panta 2. punkta otro atkāpi dalībvalstis atļauj importēt minētā lēmuma pielikuma II daļā uzskaitītos produktus, kuriem turklāt pievienota īpaša Ķīnas kompetentās iestādes deklarācija, kas apliecina, ka attiecīgie produkti neapdraud dzīvnieku vai cilvēka veselību.
            
         
               (5)
            
            
               Divi produktu saraksti ir radījuši neskaidrības Lēmuma 2002/994/EK piemērošanā, jo dažas vielas, piemēram, dzīvnieku barības un pārtikas piedevas, uztura bagātinātāji un barības sastāvdaļas nav iekļautas nevienā no šiem sarakstiem. Ķīnas iestādes ir lūgušas I daļā iekļaut citas vielas, turklāt Komisija uzskatīja, ka iemesli, kas lika pieņemt Lēmumu 2002/994/EK, nav piemērojami attiecībā uz dzīvnieku barības un pārtikas piedevām, uztura bagātinātājiem un barības sastāvdaļām, jo tās ir ļoti rafinētas vielas.
            
         
               (6)
            
            
               Tāpēc Lēmums 2002/994/EK būtu attiecīgi jāgroza.
            
         
               (7)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2002/994/EK pielikuma I daļu aizstāj ar šādu:
   
      
         “I DAĻA
      
      
         To dzīvnieku izcelsmes produktu saraksts, kuri paredzēti lietošanai pārtikā vai dzīvnieku barībā un kurus atļauts importēt Savienībā bez 3. pantā paredzētā apliecinājuma:
      
      
                  —
               
               
                  zvejniecības produkti, izņemot:
                  
                              —
                           
                           
                              tos, kas iegūti ar akvakultūras starpniecību,
                           
                        
                              —
                           
                           
                              lobītas un/vai pārstrādātas garneles,
                           
                        
                              —
                           
                           
                              
                                 Procambrus clarkii sugas vēžus, kas, veicot zvejas darbības, iegūti dabīgos saldūdeņos,
                           
                        
            
                  —
               
               
                  želatīns,
               
            
                  —
               
               
                  lolojumdzīvnieku barība, kā noteikts saskaņā ar Eiropas Parlamenta un Padomes Regulu (EK) Nr. 1069/2009 (3),
               
            
                  —
               
               
                  vielas, kuras paredzēts lietot par pārtikas piedevām, kā noteikts saskaņā ar Eiropas Parlamenta un Padomes Regulu (EK) Nr. 1333/2008 (4),
               
            
                  —
               
               
                  vielas, kuras paredzēts lietot par uztura bagātinātājiem vai uztura bagātinātājos, kā noteikts saskaņā ar Eiropas Parlamenta un Padomes Direktīvu 2002/46/EK (5),
               
            
                  —
               
               
                  hondroitīna sulfāts un glikozamīns, ko uzskata par barības sastāvdaļām, kā noteikts saskaņā ar Komisijas Regulu (ES) Nr. 68/2013 (6),
               
            
                  —
               
               
                  L-cisteīns un L-cistīns, ko uzskata par barības piedevām, kā noteikts saskaņā ar Eiropas Parlamenta un Padomes Regulu (EK) Nr. 1831/2003 (7).
               
            
   2. pants
   Šis lēmums ir adresēts dalībvalstīm.
   
      Briselē, 2015. gada 1. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 24, 30.1.1998., 9. lpp.
   
   
      (2)  Komisijas 2002. gada 20. decembra Lēmums 2002/994/EK par atsevišķiem aizsardzības pasākumiem attiecībā pret dzīvnieku izcelsmes produktiem, kas importēti no Ķīnas (OV L 348, 21.12.2002., 154. lpp.).